**Δελτίο Τύπου**

**Τρίτη, 17 Σεπτεμβρίου 2024**

**Η ΚΑΕ Παναθηναϊκός AKTOR και το instacar αναβαθμίζουν τη συνεργασία τους**

*Η ΚΑΕ Παναθηναϊκός AKTOR ανακοινώνει την επέκταση και την ταυτόχρονη αναβάθμιση της συνεργασίας της με το instacar.*

Οι πρωταθλητές Ευρώπης και η κορυφαία ελληνική εταιρεία στην αγορά του ευέλικτου leasing και της πώλησης οχημάτων συνεχίζουν τη συμπόρευσή τους και για την αγωνιστική περίοδο 2024-2025, ανοίγοντας παράλληλα ένα νέο κεφάλαιο, καθώς το instacar θα βρίσκεται πλέον στο πίσω μέρος της επίσημης εμφάνισης της ομάδας μας.

Την περασμένη σεζόν, η ΚΑΕ Παναθηναϊκός AKTOR και το instacar, δημιούργησαν μία νέα διάσταση στην εμπειρία των φιλάθλων στο ΟΑΚΑ. Για το λόγο αυτό, μοναδικές και διαδραστικές δραστηριότητες στον περιβάλλοντα χώρο του γηπέδου, happenings κατά τη διάρκεια των αναμετρήσεων, πράσινα δώρα και ο ετήσιος διαγωνισμός βολών, με έπαθλο ένα αυτοκίνητο instacar για ένα χρόνο, θα αποτελούν και την ερχόμενη σεζόν αναπόσπαστο κομμάτι της εμπειρίας των αγώνων.

Στον αγωνιστικό χώρο του πλήρως ανακαινισμένου γηπέδου, θα υπάρχει το χαρακτηριστικό branding του instacar, ενώ ο Car Boldie, η μασκότ της εταιρείας, θα συντροφεύει κάθε δράση της.

Τέλος, με το αίσθημα της κοινωνικής στήριξης και οδηγό τη σύνδεσή της με τον αθλητισμό, η ΚΑΕ Παναθηναϊκός AKTOR και το instacar, θα συνεχίσουν την πρωτοβουλία της πορτοκαλί κερκίδας, φιλοξενώντας στους εντός έδρας αγώνες της ομάδας, παιδιά από ιδρύματα και φορείς, στα οποία χαρίζουν στιγμές χαράς, διαδίδοντας ταυτόχρονα το μήνυμα της κοινωνικής προσφοράς.